text: Bandekrig i Esbjerg optrevles i retten
  12 januar 2010 kl. 13.52
  Seks formodede bandemedlemmer er tiltalt for at stå bag skyderi mod et hus, afbrænding af en bil og voldelige overfald i februar sidste år i Esbjerg.
  Politiet tog ingen chancer, da retsmøderne begyndte i går. Tilhørerne blev undersøgt for våben, og deres identitet blev tjekket.
  Anklagemyndigheden mener, at de seks fra Esbjerg-banden stod bag en række angreb mod medlemmer af Den Internationale Klub. Blandt andre skød de mod et hus, som tilfører et ledende medlem af Den Internationale Klub.
  Den Internationale Klub er i følge politiet en kriminel organisation, der blandt andet står bag narkohandel og afpresning.
  Formentlig handlede opgøret mellem Esbjerg-banden og Den Internationale Klub om narkohandel.
  Retten i Esbjerg har afsat syv dage til sagen.
  Nogle af de tiltalte har erkendt en del af anklagerne, blandt andet overtrædelse af våbenloven og vold.
  